**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИЕ**

**Г-ЖА ЦЕЦКА ЦАЧЕВА**

**ДО**

**МИНИСТЪРА НА КУЛТУРАТА**

**Г-Н ВЕЖДИ РАШИДОВ**

**ВЪПРОС**

**от**

**Ахмед Ахмедов**

**народен представител от ПГ на ДПС**

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание внасям въпрос

**ОТНОСНО: Финансиране на консервационно-реставрационни работи по Макбул Ибрахим паша джамия в гр.Разград.**

**Уважаеми господин министър,**

Джамията Макбул Ибрахим паша в град Разград е обявена за „ народна старина ” в Д.В. бр.69 от 1927г. и е включена в Регистъра на паметници на културата от 1956 г. като архитектурен паметник на културата.

През 2002 г. бе подписана Програма за сътрудничество в областта на опазването на недвижимото културно наследство между Министерството на културата на Република България и Министерството на културата на Република Турция, утвърдена с Решение № 402 от 17 май 2004г. на Министерски съвет, в който съгласно чл. 4, т. 1.б и т. 2.б на тази Програма, турската страна следва да финансира и реализира анализи, експертизи, проектиране и практическа работа чрез консервация, реставрацията, адаптация и поддръжка на обект „ Макбул Ибрахим паша “ джамия в гр. Разград. Същата програма бе преподписана между двете министерства на 20 март 2012 г. , с давност 2016 г. В чл. 4 от Програмата е заложено турската страна да финансира и участва в реализация на следните дейности:

1. Дейности по анализи, експертизи и проектиране:

Обект: Джамия „ Макбул Ибрахим паша ” в гр. Разград

Период на провеждане: 2012 -2013г.

2.Практическа работа за опазване на обекти на недвижимото културно наследство чрез консервация, реставрация, адаптация и поддръжка:

Обект : Джамия „ Макбул Ибрахим паша ” в гр.Разград

Период на провеждане: 2013 -2015 г.

Г-Н МИНИСТЪР,

Тези дейности изпълняват ли се съгласно разпоредбите на Програмата за сътрудничество в областта на опазването на недвижимото културно наследство и при спазване на законодателството на приемащите страни.

**София, 11.12.2014 г. Народен представител:**

**Ахмед Ахмедов**